cyanic-selkie/wikianc huggingface dataset:
Σιέρα δε Αταπουέρκα
Σίμα δε λος Ουέσος
Η θέση όμως είναι διάσημη για τα πάνω από 5000 απολιθώματα που προέρχονται από μια ομάδα 28 πολύ καλά διατηρημένων ατόμων όλων των φύλων και ηλικιών του τύπου ''Homo heidelbergensis. ''Αυτά τα ευρήματα αποτελούν πάνω από το 90% όλων των ανθρώπινων απολιθωμάτων της πλειστόκαινου περιόδου που έχουν βρεθεί μέχρι σήμερα και ήταν η μεγαλύτερη συλλογή ανθρώπινων απολιθωμάτων που είχε βρεθεί ποτέ παγκοσμίως μέχρι τότε. Από αυτά τα ευρήματα ξεχωρίζουν αρκετά κρανία, ανάμεσα στα οποία βρίσκεται το κρανίο Νο 5, το καλύτερα διατηρημένο κρανίο παγκοσμίως ενός Homo heidelbergensis, το οποίο αποκαλείται Μιγκελόν από το χαϊδευτικό του Ισπανού ποδηλάτη Μιγκέλ Ιντουράιν. Βρέθηκαν πολυάριθμα οστά όλων των ειδών, από μια λεκάνη με την ονομασία Έλβις (λογοπαίγνιο με την αγγλική λέξη για τη λεκάνη, πέλβις) μέχρι ακουστικά οστάρια. Η Έλβις είναι η καλύτερα διατηρημένη λεκάνη από τα καταγεγραμμένα απολιθώματα. ανήκε σε έναν ύψους 1,75 μέτρων και βάρους 95 κιλών άρρενα. Από τα ευρήματα αυτά βγήκε το συμπέρασμα πως ο Homo heidelbergensis είχε ύψος ανάλογο των σημερινών ανθρώπων αλλά πιο ισχυρή σωματική διάπλαση. Η πυελική κοιλότητα τους ήταν μεγαλύτερη από αυτή των σύγχρονων γυναικών που τους επιτρέπει να κυοφορήσουν.
Το 2013 ερευνητές από το Ινστιτούτο Μαξ Πλανκ εξελικτικής ανθρωπολογίας κατάφεραν να αποσπάσουν και να αναλύσουν μιτοχονδρικό DNA από μια λεκάνη, η ηλικία της οποίας εκτιμήθηκε γύρω στα 400,000 έτη με τη μέθοδο του μοριακού ρολογιού. Το αποτέλεσμα εξέπληξε τους επιστήμονες μιας και το DNΑ είχε περισσότερα κοινά στοιχεία με αυτό του ανθρώπου της Ντενίσοβα που έζησε χιλιάδες χιλιόμετρα μακριά και εκατοντάδες χιλιάδες χρόνια αργότερα, παρά με του κοντινότερου γεωγραφικά Νεάντερταλ.
Πιστεύεται πως η περιοχή ήταν ένας λατρευτικός και ταφικός χώρος. Ανάμεσα στα οστά βρέθηκε μόνο ένα λίθινο εργαλείο, ένας αχρησιμοποίητος πέλεκυς από χαλαζίτη και ώχρα (σε όλο το υπόλοιπο συγκρότημα της Αταπουέρκα δεν έχει βρεθεί άλλο εργαλείο φτιαγμένο από αυτά τα υλικά). Βρέθηκε το 1998 και ονομάστηκε ''Εξκάλιμπουρ. ''Η πιο διαδεδομένη υπόθεση είναι πως το εξκάλιμπουρ ήταν ταφικό κτέρισμα για έναν από τους νεκρούς που θάφτηκαν εκεί. Αυτό θα καταδείκνυε συναισθηματική αντίληψη και συμβολική και στοχαστική σκέψη, καθώς και ενασχόληση με υπαρξιακά ερωτήματα. Αν ισχύει η υπόθεση, δείχνει πως ο Homo heidelbergensis αν όχι σωματικά, πνευματικά ήταν ένας ολοκληρωμένος άνθρωπος.
Πορταλόν
Η ανασκαφή επονομαζόμενη ως Πορταλόν στην είσοδο της Κουέβα Μαγιόρ επέτρεψε την εξαγωγή συμπερασμάτων για ένα σημαντικό τμήμα της εποχής του χαλκού (1680 π.Χ. - 890 π.Χ.). Πλέον σημαντικά είναι τα διακοσμημένα κεραμικά σκεύη, με περισσότερα από 400 θέματα εικονογράφησης, διάφορα κοκάλινα και μπρούτζινα εργαλεία, καθώς και κοσμήματα από οστά, κέρατο και ελεφαντοστό. Η ανασκαφή έχει φθάσει μέχρι το ανώτερο πλειστόκαινο αλλά τα ενδιαφέροντα ευρήματα προέρχονται από τη νεολιθική περίοδο και κυρίως την εποχή του χαλκού.
Γκαλερία δε Σίλεξ
Στη Γκαλερία δε Σίλεξ, η οποία ανακαλύφθηκε το 1964 από τον σπηλαιολογικό σύλλογο του Μπούργος Γκρούπο Εσπελεολόχικο, επίσης ήρθαν στην επιφάνεια εντυπωσιακά ευρήματα από την εποχή του χαλκού. Για ένα χρονικό διάστημα μετά την ανακάλυψη της ήταν κλειστή ώστε να γίνει μια πολύ καλή συντήρηση των τοιχογραφιών. Σε έναν από τους θαλάμους βρέθηκαν πολυάριθμα λείψανα ανθρώπων και ζώων, μαζί με λίθινα και κοκάλινα εργαλεία, τα οποία υποδεικνύουν πως ίσως γίνονταν λατρευτικές τελετές. Στους τοίχους υπάρχει μια πληθώρα από ζωγραφιές και χαρακτικά και κάποια από τα σχέδια τους βρίσκονται και σε κεραμικά σκεύη.
Κουέβα δελ Μιραδόρ
Στη θέση Κουέβα δελ Μιραδόρ, την πλέον απομακρυσμένη στο αρχαιολογικό σύμπλεγμα, βρέθηκαν επίσης λείψανα που ανάγονται στην εποχή του χαλκού. Η εύρεση μέχρι και έξι θαμμένων ατόμων διαφόρων ηλικιών και φύλων, η ηλικία των οποίων υπολογίστηκε στα 3.670 έτη, υποδεικνύει πως πιθανόν να πρόκειται για ταφικό χώρο.
Παραπομπές
Κατηγορία:Μνημεία Παγκόσμιας Κληρονομιάς στην Ισπανία Κατηγορία:Καστίλη και Λεόν
Όσκαρ Ρίβας Ρετς
Ο Όσκαρ Ρίβας Ρέτς (Òscar Ribas Reig, 26 Οκτωβρίου 1936 – 18 Δεκεμβρίου 2020) ήταν πολιτικός από την Ανδόρρα. Έγινε ο πρώτος πρωθυπουργός του κρατιδίου το 1982. Υπηρέτησε δύο φορές στο αξίωμα αυτό, πρώτα από τις 8 Ιανουαρίου 1982 ως τις 21 Μαΐου 1984 με το Φιλελεύθερο Εθνικό Κόμμα και στη συνέχεια από τις 12 Ιανουαρίου 1990 ως τις 7 Δεκεμβρίου 1994 με το κόμμα Εθνικής Δημοκρατικής Ομάδας. Τον διαδέχθηκε στην πρωθυπουργία ο Μαρκ Φορνέ Μολνέ.
Πολιτική σταδιοδρομία
Γεννήθηκε στη Σαντ Ζουλιά ντε Λόρια (Sant Julià de Lòria). Έκανε σπουδές μεταξύ άλλων στο πανεπιστήμιο Λα Σαλ της Βαρκελώνης. Το 1982 έγινε ο πρώτος αρχηγός κυβέρνησης στην ιστορία της χώρας και υποσχέθηκε να εφαρμόσει μεταρρυθμίσεις. Το 1992 οι προσπάθειές του να εισαγάγει νέο Σύνταγμα με κατοχύρωση των πολιτικών δικαιωμάτων παρεμποδίστηκαν από τους Συντηρητικούς. Ως αποτέλεσμα ο πρωθυπουργός παραιτήθηκε, ωστόσο επανήλθε στην εξουσία μετά τις γενικές εκλογές που διεξήχθησαν υπό το νέο Σύνταγμα, στις 12 Δεκεμβρίου 1993. Στις εκλογές εκείνες το κόμμα του κέρδισε την πλειοψηφία εδρών, με συνέπεια να σχηματιστεί νέα κυβέρνηση συνασπισμού με τον ίδιο στην πρωθυπουργία. Το 1993 η χώρα έγινε μέλος του ΟΗΕ. Το κόμμα του Ρετς Agrupament Nacional Democratic (AND - Εθνική Δημοκρατική Ομάδα) απώλεσε την υποστήριξη των ανεξάρτητων στα τέλη του 1994. Αποτέλεσμα ήταν η πτώση της κυβέρνησης, έπειτα από πρόταση μομφής στο κοινοβούλιο, τον Δεκέμβριο του 1994. Ο Ρετς απεβίωσε σε ηλικία 84 ετών στην πόλη όπου γεννήθηκε.
Παραπομπές
Κατηγορία:Αρχηγοί κυβερνήσεως της Ανδόρρας
Λέων Πασύ
Ο Λέων Πασύ (Καβάλα 1906 - Τελ Αβίβ 1964) ήταν Έλληνας αθλητής του στίβου, μέλος της Εβραϊκής κοινότητας, πανελληνιονίκης, ρέκορντμαν και μέλος της εθνικής ομάδας στίβου.
Ήταν γιος του Σαμουήλ Πασύ κι είχε άλλα τρία αδέλφια επίσης αθλητές, τον Ισαάκ, τον Τζακ και τον Αλβέρτο. Ξεκίνησε τον αθλητισμό από τους Φίλιππους Καβάλας σε ηλικία 15 ετών ενώ ταυτόχρονα εργαζόταν σαν καπνεργάτης. Οι πρώτες επιτυχίες άρχισαν το 1927 παίρνοντας μέρος με τους Φίλιππους στους Πανθρακικούς αγώνες παίρνοντας τα πρώτα του μετάλλια. Την ίδια χρονιά συμμετείχε στο πανελλήνιο πρωτάθλημα κατακτώντας το αργυρό μετάλλιο στα 1500 μέτρα. Το 1928 συνέχισε τις επιτυχίες στους Πανθρακικούς αλλά απέτυχε στους αγώνες πρόκρισης για τη σύσταση της εθνικής ομάδας που θα έπαιρνε μέρους στους Ολυμπιακούς αγώνες.
Το 1931 έγινε μέλος της εθνικής ομάδας του στίβου ενώ συνέχισε τις επιτυχίες του σε αγώνες κυρίως της Βορείου Ελλάδος. Στο πανελλήνιο πρωτάθλημα της ίδιας χρονιάς ήταν δεύτερος στα 400 και 800 μέτρα ενώ απέτυχε να πάρει μετάλλιο στους Βαλκανικούς αγώνες όπου ήταν πέμπτος στα 800 μέτρα. Το 1932 συμμετείχε για πρώτη φορά στη Μακαμπιάδα του Τελ Αβίβ και αμέσως μετά στην Αίγυπτο για αγώνες της εθνικής.
Το 1932 παρόλο που κέρδισε την συμμετοχή του στους Ολυμπιακούς αγώνες ο ΣΕΓΑΣ δεν τον συμπεριέλαβε στην αποστολή. Τον Ιούλιο του 1932 στους Πανθρακικούς αγώνες κατέρριψε το πανελλήνιο ρεκόρ στα 800 μέτρα αλλά ο ΣΕΓΑΣ αρνήθηκε να το αναγνωρίσει, τον Οκτώβριο στους περιφερειακούς αγώνες το κατέρριψε και πάλι με επίδοση 1'594. Ρέκορντμαν ήταν και με την εθνική ομάδα σκυταλοδρομίας στα 4Χ400 στους βαλκανικούς αγώνες του Ζάγκρεμπ το 1934. Στο πανελλήνιο πρωτάθλημα ήταν πάλι δεύτερος στα 400 και 800 μέτρα. Τον Οκτώβριο του 1932 στους βαλκανικούς αγώνες της Αθήνας κατέκτησε το χρυσό μετάλλιο στα 800 μέτρα ενώ ήταν δεύτερος στα 400 μέτρα, πρώτος στην Βαλκανική σκυταλοδρομία, και στα 400Χ100 επίσης πρώτος.
Το 1933 ο Πασύ συνέχισε τις επιτυχίες κατακτώντας τρία μετάλλια στους Βαλκανικούς αγώνες. Το 1934 μετακόμισε στην Θεσσαλονίκη και πήρε μεταγραφή στην Μακάμπη. Στην Μακάμπη και στην Θεσσαλονίκη ο Πασύ συνέχισε τις επιτυχίες ενώ το 1935 στην Μακαμπιάδα γνώρισε την μετέπειτα γυναίκα του, Ρίβκα Αμάρα, όπου μετά τον γάμο τους εγκαταστάθηκαν μόνιμα στο Τελ Αβίβ όπου η Ρίβκα ήταν δασκάλα. Το 1935 ο ΣΕΓΑΣ τον συμπεριέλαβε στο κλιμάκιο για την συγκρότηση της εθνικής ομάδας για τους Ολυμπιακούς αγώνες του Βερολίνου, αλλά ο Πασύ δεν εμφανίστηκε να αγωνιστή.
Στην Παλαιστίνη ο Πασύ γράφτηκε στην Μακάμπι Τελ Αβίβ και συνέχισε να παίρνει μέρος σε αγώνες καταρρίπτοντας το εθνικό ρεκόρ στα 800 μέτρα. Το 1936 πήρε μέρος με αντιπροσωπευτική ομάδα της Παλαιστίνης σε αγώνες σε διάφορες Γερμανικές πόλεις. Μετά το τέλος της καριέρας του συνέχισε σαν προπονητής.
Κατά τον Β' παγκόσμιο πόλεμο έχασε όλη του την οικογένεια που έμεναν στην Ελλάδα στα στρατόπεδα συγκέντρωσης και σχεδόν όλους τους συγγενείς του. Με την γυναίκα του Ρίκβα έκαναν τρία παιδιά, πέθανε στο Τελ Αβίβ το 1964 σε ηλικία 56 ετών.
Πηγές
Κατηγορία:Έλληνες Βαλκανιονίκες Κατηγορία:Έλληνες αθλητές δρόμων μεσαίων αποστάσεων Κατηγορία:Εβραίοι Μακεδονικής καταγωγής Κατηγορία:Κάτοχοι μεταλλίων του Πανελλήνιου Πρωταθλήματος Στίβου Πασύ Λέων
Φεργκάνα
Η Φεργκάνα (ουζμπεκικά: Farg'ona) ή Φεργάνα είναι πόλη, πρωτεύουσα της επαρχίας Φεργκάνα του ανατολικού Ουζμπεκιστάν, στο νότιο άκρο της κοιλάδας Φεργκάνα στη νότια Κεντρική Ασία, στα σύνορα Κιργιστάν, Τατζικιστάν και Ουζμπεκιστάν. Βρίσκεται περίπου 420 χλμ. ανατολικά της Τασκένδης και περίπου 75 χλμ. δυτικά της Αντιτζάν. Έχει πληθυσμό 187.100 κατοίκους.
Κατηγορία:Πόλεις του Ουζμπεκιστάν
World Athletics
Η World Athletics, που μέχρι τον Νοέμβριο του 2019 ονομαζόταν Διεθνής Ένωση Ομοσπονδιών Κλασικού Αθλητισμού (International Association of Athletics Federations, IAAF) είναι διεθνής οργανισμός που διατηρεί την εποπτεία του αθλήματος του στίβου σε παγκόσμιο επίπεδο. Ιδρύθηκε την 17η Ιουλίου 1912 κατά το πρώτο της συνέδριο στη Στοκχόλμη της Σουηδίας, με την ευκαιρία των εκεί Ολυμπιακών Αγώνων, από εκπροσώπους 17 εθνικών ομοσπονδιών στίβου και με την αρχική ονομασία Διεθνής Ομοσπονδία Ερασιτεχνικού Αθλητισμού (International Amateur Athletics Federation). Από τον Οκτώβριο του 1993 εδρεύει στο Μονακό.
Με αφετηρία το 1982, η IAAF εισήγαγε αρκετές τροποποιήσεις στους κανόνες της, οι οποίες επιτρέπουν πλέον στους αθλητές να λαμβάνουν αποζημίωση για τη συμμετοχή τους σε διεθνείς αγώνες στίβου. Ωστόσο, η ίδια διατήρησε τον τίτλο περί Ερασιτεχνικού Αθλητισμού στην επωνυμία της έως και το συνέδριο του 2001, όπου αυτή πήρε τη σημερινή μορφή της.
Πρόεδρος της IAAF σήμερα είναι ο Σεμπάστιαν Κόου, από το 2015.
Διοργανώσεις
Ακολουθούν οι διοργανώσεις της ένωσης:
Παγκόσμιες διοργανώσεις στίβου
Διοργανώσεις νεώτερων αθλητών
Σημειώσεις
<references group="σημ."/>
Εξωτερικοί σύνδεσμοι
Κατηγορία:Διεθνείς αθλητικές ομοσπονδίες Κατηγορία:Στίβος
Μπράνα Ίλιτς
Ο Μπράνα Ίλιτς (16 Φεβρουαρίου 1985) είναι Σέρβος επαγγελματίας ποδοσφαιριστής ο οποίος παίζει για την Κισβάρντα στην θέση του επιθετικού.
Zεμούν
Ο Ίλιτς ξεκίνησε την επαγγελματική του καριέρα με την FK Zemun ΤΟ 2003 και σύντομα έγινε μέλος της πρώτης τους ομάδας. Κατά την διάρκεια της παραμονής του στην Zemun, πραγματοποίησε 93 συμμετοχές στο πρωτάθλημα και σκόραρε 15 γκολ.
Ραντ
Τον Ιανουάριο του 2007, ο Ίλιτς «μετακόμισε» στην ΦΚ Ραντ και έπαιξε εκεί για δύο χρόνια.
Παρτιζάν
Στις 9 Ιανουαρίου 2009, ο Ίλιτς υπέγραψε συμβόλαιο διαρκείας 3,5 ετών με την Παρτιζάν. . Ο Ίλιτς έκανε το ντεμπούτο του με την Παρτιζάν στις 14 Μαρτίου 2009 σε έναν αγώνα ενάντια στην FK Čukarički Stankom. Στις 18 Μαρτίου 2009, στην δεύτερη εμφάνισή του για τον σύλλογο, σκόραρε το πρώτο του γκολ για την Παρτιζάν στην νίκη με 1-0 κατά της FK Jagodina για το πρωτάθλημα.
Ακτόμπε
Οι εμφανίσεις του με την Βοϊβοντίνα, κέντρισαν το ενδιαφέρον πολλών συλλόγων από το εξωτερικό. Τελικά, ο Ίλιτς επέλεξε το Καζακστάν και την Ακτόμπε όπου έμεινε μόλις τρεις μήνες. Αργότερα ο ίδιος δικαιολόγησε αυτήν του την «φυγή», «''Η ζωή δεν ήταν δύσκολη, έστω κι αν οι πόλεις είναι υποανάπτυκτες. Μπορούσα να προσαρμοστώ στο φαγητό και στα έθιμα. Το πρόβλημα ήταν αλλού. Όλα τα γήπεδα ήταν με συνθετικό χορτάρι, το ποδόσφαιρο ήταν κακό, τα παιχνίδια πολλά και με ελάχιστη προβολή. Υπάρχουν πολλοί ηλικιωμένοι Ρώσοι προπονητές, που δουλεύουν με τον παλαιό τρόπο προπόνησης. Νομίζω έκανα ένα τεράστιο λάθος στην καριέρα μου, όμως ευτυχώς έμεινα μόνο τρεις μήνες. Το μόνο που αξίζει εκεί είναι τα λεφτά, όλα τα υπόλοιπα είναι καταστροφή''», δήλωσε.
ΠΑΣ Γιάννινα
Ο Ίλιτς πραγματοποίησε το ντεμπούτο του με τα χρώματα του ΠΑΣ Γιάννινα στις 25/8/12 στην πρώτη αγωνιστική του πρωταθλήματος ενάντια στον Πλατανιά και πέτυχε το πρώτο του γκολ στον αγώνα ενάντια στον Πανιώνιο στις 10/2/13 για την 21η αγωνιστική.
Άρης Θεσσαλονίκης
Στις 2 Αυγούστου 2016, ο Ίλιτς υπέγραψε συμβόλαιο 2 + 1 ετών με την ομάδα του Άρη. Το καλοκαίρι του 2017, έλυσε το συμβόλαιό του με τον Άρη.
Διεθνής καριέρα
Στις 18 Μαρτίου 2011,ο Ίλιτς κλήθηκε για πρώτη φορά στην Εθνική Σερβίας για τους αγώνες ενάντια σε Βόρεια Ιρλανδία και Εσθονία για τα προκριματικά του Euro 2012. Παρ' όλα αυτά, δεν χρησιμοποιήθηκε και στους δύο αυτούς αγώνες. Έκανε το ντεμπούτο του σε φιλικό αγώνα ενάντια στην Νότιο Κορέα στις 3 Ιουνίου 2011.
Τίτλοι
Με την Παρτιζάν
Πηγές
Κατηγορία:Σέρβοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σερβίας Κατηγορία:Ποδοσφαιριστές Παρτιζάν Βελιγραδίου Κατηγορία:Ποδοσφαιριστές ΦΚ Ραντ Βελιγραδίου Κατηγορία:Ποδοσφαιριστές Βοϊβοντίνα Νόβι Σαντ Κατηγορία:Ποδοσφαιριστές ΦΚ Ακτομπέ Κατηγορία:Ποδοσφαιριστές ΦΚ Σεμλίνο Κατηγορία:Ποδοσφαιριστές Άρη Θεσσαλονίκης‎ Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Ιβηρική τέχνη
Η Ιβηρική τέχνη παρουσιάζει τρεις χαρακτηριστικές περιόδους: Την πρώτη (αμιγώς ιθαγενή), την δεύτερη με επίδραση της μυκηναϊκής τέχνης και την τρίτη καλούμενη και Ιβηροελληνική τέχνη.
Πρώτη περίοδος Ιβηρικής τέχνης
Η πρώτη και αρχαιότερη αυτή τέχνη γεννήθηκε από την επιθυμία των αρχαίων κατοίκων της Ιβηρικής χερσονήσου να διακοσμήσουν προπαντός τα ιερά τους, να δώσουν μορφή στους θεούς τους καθώς και να εξωραΐσουν αντικείμενα καθημερινής χρήσης περιλαμβάνοντας έτσι σχεδόν άτεχνα απομιμήσεις ζώων, πραγματικών και φανταστικών, κακότεχνα ομοιώματα πολεμιστών και ζωγραφισμένα αγγεία.
Δεύτερη περίοδος Ιβηρικής τέχνης
Η δεύτερη περίοδος αρχίζει με μία επίδραση της μυκηναϊκής τέχνης. Στην αρχή στα αγγεία όπου παρατηρούνται διακοσμημένα με γεωμετρικά σχήματα και αργότερα με θέματα από το φυτικό βασίλειο, καθώς και σε αγάλματα ανθρώπων και ζώων λιγότερο άκομψα της πρώτης περιόδου. Σ΄ αυτή την περίοδο διακρίνονται και εκδηλώσεις κατασκευής μικρών αντικειμένων.
Τρίτη περίοδος Ιβηρικής τέχνης
Η τέχνη που παρατηρείται στη τρίτη περίοδο λέγεται και Ιβηροελληνική τέχνη επειδή παρουσιάζει εμφανή επίδραση της αρχαίας ελληνικής τέχνης σε όλες τις μορφές της, αν και όπως λέγεται το ελληνικό πνεύμα δεν κατόρθωσε ν΄ απελευθερώσει τον εγχώριο αρχαίο καλλιτέχνη από την υπερβολικό φόρτο των διακοσμήσεων. Εκτός από τις διάφορες παραστάσεις σε μικρά αγάλματα ανάγλυφα και αγγειογραφίες της περιόδου αυτής σημαντικότατο και αντιπροσωπευτικό έργο της περιόδου αυτής θεωρείται η περίφημη προτομή στο Μουσείο του Λούβρου γνωστή ως: η "Κυρία του Έλτσε" που εκτός του φόρτου των κοσμημάτων έχει απόλυτα σαφή τον αρχαϊκό ελληνικό τύπο του 5ου αιώνα π.Χ.
Gangnam Style
Το "Gangnam Style" (Κορεάτικα:강남스타일) είναι ένα single K-pop από τον Νοτιοκορεάτη μουσικό PSY. Το κομμάτι κυκλοφόρησε τον Ιούλιο του 2012 ως το πρώτο single του έκτου ηχογραφημένου του δίσκου με τίτλο PSY 6 (Six Rules), Part 1, και ξεκίνησε από την θέση 1 του Gaon Chart της Νότιας Κορέας. Στις 21 Δεκεμβρίου 2012, σε ώρα περίπου 15:50 UTC, το "Gangnam Style" έγινε το πρώτο διαδικτυακό βίντεο που να φτάσει το δισεκατομμύριο θεάσεις στο Internet. Μέχρι τo Νοέμβριο του 2016, το μουσικό βίντεο είχε θεαθεί πάνω από 2,5 δισεκατομμύρια φορές στο YouTube, και αποτελεί το βίντεο με τις περισσότερες θεάσεις της συγκεκριμένης ιστοσελίδας αφού ξεπέρασε το single του Τζάστιν Μπίμπερ, "Baby".
Η φράση "Gangnam Style" είναι κορεάτικος νεολογισμός που αναφέρεται σε ένα lifestyle, το οποίο είναι συνδεδεμένο με την συνοικία Γκάνγκναμ της Σεούλ. Το κομμάτι και το μουσικό βίντεο που το συνοδεύει έγιναν viral τον Αύγουστο του 2012 και έχουν επηρεάσει την λαϊκή κουλτούρα σε παγκόσμιο επίπεδο έκτοτε, και τον Αύγουστο του 2012 είχε γίνει επίσης ηχογράφηση του τραγουδιού με την τραγουδίστρια Hyuna. Το "Gangnam Style" έχει λάβει από θετικές έως αποθεωτικές κριτικές, με ιδιαίτερη μνεία να γίνεται στον ρυθμό του και στις κωμικές χορευτικές κινήσεις του PSY (οι οποίες έγιναν από μόνες τους φαινόμενο) στο μουσικό βίντεο και στη διάρκεια ζωντανών εμφανίσεων ανά τον κόσμο. Τον Σεπτέμβριο του 2012, το "Gangnam Style" αναγνωρίστηκε από τα Guinness World Records ως το κομμάτι με τα περισσότερα "like" στο YouTube. Στη συνέχεια, κέρδισε το βραβείο του Καλύτερου Βίντεο στα MTV Europe Music Awards, τα οποία έλαβαν χώρα αργότερα το ίδιο έτος. Αποτέλεσε πηγή βίντεο παρωδιών και αντιδράσεων από αρκετό κόσμο, σε ατομικό αλλά και σε επίπεδο ομάδων και οργανώσεων, ενώ ενέπνευσε επίσης dance mobs στο Παρίσι, την Ρώμη, και το Μιλάνο, με δεκάδες χιλιάδες συμμετεχόντων στο καθένα. Την παραμονή της Πρωτοχρονιάς του 2013, περισσότερα από ένα εκατομμύρια άτομα παρακολούθησαν μια ζωντανή επίδειξη του "Gangnam Style" στην Times Square της Νέας Υόρκης, όπου εμφανίστηκαν ο PSY και ο ράπερ MC Hammer, καθώς και μία εμπρός στην Πύλη του Βρανδεμβούργου στο Βερολίνο. Μέχρι σήμερα (Οκτώβριος 2016) έχουν δημιουργηθεί δεκάδες χιλιάδες παραλλαγές του στο διαδίκτυο.
Μέχρι το τέλος του 2012, το κομμάτι είχε φτάσει στην κορυφή των μουσικών charts σε περισσότερες από 30 χώρες συμπεριλαμβανομένων των Αυστραλία, Καναδά, Γαλλία, Γερμανία, Ιταλία, Ρωσία, Ισπανία, και Ηνωμένο Βασίλειο. Αν και έγινε δεχτό στην Ιαπωνία με κάποια "παγωμάρα", το "Gangnam Style" έφτασε στην κορυφή της download list Baidu 500 στην Κίνα και χαρακτηρίστηκε από τον ελεγχόμενο από το Κράτος Τύπο ως έχων "θεϊκή μελωδία."
Καθώς το κομμάτι συνέχισε να κερδίζει τάχιστα δημοφιλία και παρουσία, οι χαρακτηριστικές του χορευτικές κινήσεις δοκιμάστηκαν από πολλούς σημαντικούς πολιτικού ηγέτες όπως ο Βρετανός Πρωθυπουργός Ντέιβιντ Κάμερον, ο Πρόεδρος των ΗΠΑ Μπάρακ Ομπάμα, και Γενικός Γραμματέας των Ηνωμένων Εθνών Μπαν Κι-Μουν, ο οποίος το χαιρέτησε ως "μια δύναμη για την παγκόσμια ειρήνη". Η επιρροή του στον πολιτικό ακτιβισμό αποτυπώθηκε στην ταινία μικρού μήκους Gangnam for Freedom, την οποία παρήγαγε ο Βρετανός γλύπτης Ανίς Καπούρ ώστε να υπερασπιστεί την ελευθερία του λόγου με την υποστήριξη πολλών οργανώσεων προστασίας των ανθρωπίνων δικαιωμάτων, όπως η Index on Censorship και η Διεθνής Αμνηστία. Σύμφωνα με πηγές από τα Ηνωμένα Έθνη, ο PSY έχει προκαλέσει "παγκόσμια αίσθηση" με το κομμάτι του "Gangnam Style".
Εξωτερικοί σύνδεσμοι
Κατηγορία:Μουσική στη Νότια Κορέα Κατηγορία:Τραγούδια του 2012 Κατηγορία:Singles του 2012 Κατηγορία:Viral βίντεο Κατηγορία:Singles της Republic Records Κατηγορία:Νούμερο 1 singles στην Αυστρία
Ιωάχαζ (αποσαφήνιση)
Το όνομα Ιωάχαζ μπορεί να αναφέρεται σε:
Βίλεμ Αϊντχόφεν
Ο Βίλεμ Αϊντχόφεν (Willem Einthoven, 21 Μαΐου 1860 - 29 Σεπτεμβρίου 1927) ήταν Ολλανδός γιατρός και φυσιολόγος. Εφηύρε το πρώτο πρακτικό ηλεκτροκαρδιογράφημα (ΗΚΓ) το 1895, χάρη στο οποίο έλαβε το βραβείο Νόμπελ Φυσιολογίας και Ιατρικής το 1924 ("για την ανακάλυψη του μηχανισμού του ηλεκτροκαρδιογραφήματος").
Βιογραφία
Το 1902, έγινε μέλος της Βασιλικής Ολλανδικής Ακαδημίας Τεχνών και Επιστημών.
Πέθανε στις 29 Σεπτεμβρίου 1927 στο Λέιντεν της Ολλανδίας και έχει ταφεί στο νεκροταφείο του Ούχστχεστ.
Έργο
Αν και ήταν γνωστό πριν από τον Αϊντχόφεν ότι η καρδιά παράγει ηλεκτρικά ρεύματα, τα όργανα της εποχής δεν ήταν αρκετά ακριβή για να μετρήσουν το φαινόμενο χωρίς την τοποθέτηση ηλεκτροδίων απευθείας πάνω στην καρδιά. Αρχίζοντας το 1901, ο Αϊντχόφεν κατασκεύασε μια σειρά πρωτότυπων χορδωτών γαλβανόμετρων, όπου χρησιμοποιούνταν λεπτές χορδές αγώγιμου καλωδίου το οποίο περνούσε ανάμεσα από ισχυρούς μαγνήτες, με αποτέλεσμα η ίνα να μετακινείται όταν περνούσε ρεύμα από αυτή. Η κίνηση αυτή αποτυπωνόταν πάνω σε κινούμενο φωτογραφικό χαρτί. Αυτή η κατασκευή, αν και όχι ιδιαίτερα φορητή, αύξησε την ευαισθησία του γαλβανόμετρου. Με την εξέλιξη της τεχνολογίας, οι συσκευές έγιναν όλο και πιο φορητές. Η ορολογία που χρησιμοποιείται ακόμη και σήμερα στο ΗΚΓ προέρχεται από τον Αϊντχόφεν. Αυτός έδωσε στις διάφορες αποκλίσεις που παρατήρησε τα γράμματα P, Q, R, S και T, καθώς και το «τρίγωνο του Αϊντχόφεν», το νοητό ανεστραμμένο ισόπλευρο τρίγωνο με κέντρο στο στήθος και τα σημεία που είναι τα πρότυπα καλώδια στα χέρια και στα πόδια,πήρε το όνομά του από τον Βikh
Εξωτερικοί σύνδεσμοι
Κατηγορία:Ολλανδοί ιατροί κατηγορία:Φυσιολόγοι Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Ολλανδοί εφευρέτες
Βάιμαρ (αποσαφήνιση)
Η γερμανική λέξη Βάιμαρ (γερμανικά: Weimar) αναφέρεται σε:
Κοσμάς Δουμπιώτης
Ο Κοσμάς Δουμπιώτης (1826-1922) ήταν Έλληνας πολιτικός.
Γεννήθηκε το 1826 στη Σκόπελο. Η μητέρα του καταγόταν από τη Νικήτη Χαλκιδικής. Μετά το θάνατο του φυσικού του πατέρα υιοθετήθηκε από τον Αστέριο Δουμπιώτη, αδελφό του Κωνσταντίνου.
Ως λοχαγός του ελληνικού στρατού τέθηκε αρχηγός της Επανάστασης του Ολύμπου του 1878 που διαδραματίστηκε στην περιοχή της Πιερίας. Μετά την αποτυχία της επανάστασης επέστρεψε στην Ελλάδα.
Το 1899 εξελέγη βουλευτής Σποράδων και διετέλεσε προσωρινός πρόεδρος της Βουλής ως ο γηραιότερος των βουλευτών.
Πέθανε το 1922.
Δουμπιωτης Δουμπ Κατηγορία:Μακεδονική Επανάσταση του 1878
Ιωάχαζ
Ο Ιωάχαζ (, Jehoahaz) είναι Βιβλικό πρόσωπο και ένας απο τους φερόμενους βασιλείς του Ιούδα. H βασιλεία του διήρκησε για τρείς μήνες κατά το έτος 609 π.Χ. Ήταν ο τέταρτος γιος του βασιλιά Ιωσία όπου, μετά τον θάνατό του, τον διαδέχθηκε αντί του μεγάλου του αδελφού. Παρ'όλα αυτά, μετά απο τρεις μήνες ο Φαραώ Νεχώ Β΄ της Αιγύπτου αιχμαλώτισε τον Βασιλιά Ιωάχαζ και έκανε βασιλιά τον 25χρονο αδελφό του, Ελιακείμ (αργότερα γνωστό ως Ιωακείμ). Το αρχικό του όνομα ήταν Σαλούμ. (Α' Παρ. 3,15)
Υπόβαθρο
Την άνοιξη ή τις αρχές του καλοκαιριού του 609 π.Χ., ο Φαραώ Νεχώ Β' ξεκίνησε την πρώτη του εκστρατεία εναντίον της Βαβυλώνας, βοηθώντας τους Ασσύριους. Μετέφερε τις δυνάμεις του κατά μήκος της παραλιακής διαδρομής (oδὸν θαλάσσης ) προς τη Συρία, κατά μήκος των χαμηλών οδών της Φιλιστίας και της Σαρών και προετοιμασμένος να διασχίσει την κορυφογραμμή των λόφων που κλείνουν στην κοιλάδα του Ιεζρεέλ στο νότο. Εκεί βρήκε ότι το πέρασμα του μπλοκαρίστηκε στη Μεγιδδώ από τον στρατό του βασιλείου του Ιούδα με επικεφαλής τον βασιλιά Ιωσία. Μετά από μια άγρια μάχη ο Ιωσίας σκοτώθηκε. Οι Ασσύριοι και οι σύμμαχοί τους οι Αιγύπτιοι πολέμησαν τους Βαβυλώνιους στη Χαρράν. Τα Βαβυλωνιακά Χρονικά χρονολογούν τη μάχη από τον μήνα Ταμούζ (Ιούλιος-Αύγουστος) εως τον Ελούλ (Αύγουστος-Σεπτέμβριος) του 609 π.Χ. Συνεπώς, ο Ιωσίας σκοτώθηκε τον μήνα Ταμούζ, του 609 π.Χ., ή τον προηγούμενο μήνα, όταν οι Αιγύπτιοι έφταναν στη Χαρράν. Οι χρονολογικοί παράγοντες που σχετίζονται με τον διάδοχό του περιορίζουν τον μήνα κατά τον οποίο σκοτώθηκε ο Ιωσίας και ο Ιωάχαζ ανέλαβε την εξουσία τον μήνα Ταμούζ.
Βασιλεία
Παραβίασε τις μεταρρυθμίσεις του πατέρα του Ιωσία.
Τόσο ο Ουίλλιαμ Φ. Όλμπραϊτ όσο και ο Ε. Π. Θιλ, χρονολογούν την βασιλεία του από το 609 π.Χ., θεωρόντας ότι γεννήθηκε το 633/632 π.Χ.
Μετά την βασιλεία του αδελφού του, Ιωακείμ, ο Νεχώ Β' έφερε τον Ιωάχαζ πίσω απο την εξορία και τον μετέτρεψε σε σκλάβο της Αιγύπτου όπου και πέθανε λίγο αργότερα.
Παραπομπές
Κατηγορία:Πρόσωπα της Παλαιάς Διαθήκης Κατηγορία:Πρόσωπα της Εβραϊκής Βίβλου
Παρθένιος Βαρδάκας
Ο Μητροπολίτης Παρθένιος (Οκτώβριος 1867 - 26 Φεβρουαρίου 1933) ήταν ο πρώτος Μητροπολίτης Κίτρους και Κατερίνης και προηγούμενα Επίσκοπος Κίτρους.
Βιογραφία
Γεννήθηκε στην Ήπειρο (στα Ιωάννινα) τον Οκτώβριο του 1867 και το κοσμικό του όνομα ήταν Περικλής Βαρδάκας. Ανέπτυξε σημαντικό φιλανθρωπικό και πνευματικό έργο, ενώ οργάνωσε και το Μακεδονικό Αγώνα στην περιοχή της Πιερίας, σε συνεργασία με οπλαρχηγούς Μακεδονομάχους, όπως ο Καπετάν Ματαπάς.
Φρόντισε να ιδρύσει ελληνικό σχολείο στην Κατερίνη και αντιμετώπισε με επιτυχία τη ρουμανική προπαγάνδα της εποχής. Εναντίον του Παρθενίου έγιναν τρεις συνολικά δολοφονικές απόπειρες, έργα στρατευμένων Τουρκαλβανών.
Το 1904 ανέλαβε Επίσκοπος Κίτρους. Στις 16 Οκτωβρίου 1912, με την απελευθέρωση της Κατερίνης, έψαλε τη δοξολογία στο Ναό της Θείας Ανάληψης και χοροστάτησε στις κηδείες των πεσόντων στην τελευταία μάχη στο Κολοκούρι, του Σβορώνου και του Νίκα. Έγραψε έργα, από τα οποία αντλούμε πληροφορίες για την Ιστορία της Πιερίας.
Εξωτερικοί σύνδεσμοι
Κατηγορία:Επίσκοποι Κίτρους Κατηγορία:Μακεδονομάχοι Κατηγορία:Μακεδονομάχος-επέκταση Κατηγορία:Μητροπολίτες Κίτρους και Κατερίνης Κατηγορία:Επίσκοποι του 20ού αιώνα
Άρθουρ Τσουνγκ
Ο Ρέιμοντ Άρθουρ Τσουνγκ  (Raymond Arthur Chung, 鍾亞瑟, 1918-2008) ήταν πολιτικός από τη Γουιάνα, ο πρώτος πρώτος πρόεδρος της αμερικανικής χώρας από το 1970 ως το 1980. Υπήρξε ο πρώτος πρόεδρος της Γουιάνας με κινεζική (Χάκκα) καταγωγή σε μία μη ασιατική χώρα. Επί προεδρίας του, το αξίωμα ήταν εθιμοτυπικό και ουσιαστικά την εξουσία ασκούσε ο τότε πρωθυπουργός, Φορμπς Μπέρναμ.
Πρώτα χρόνια και δικαστική σταδιοδρομία
Γεννήθηκε στις 10 Ιανουαρίου 1918 στο Γουίντσορ Φόρεστ, στις δυτικές ακτές της Ντερνεράρα στη Γουιάνα, και είχε άλλα επτά αδέρφια. Στη γενέτειρά του πήγε στο γυμνάσιο και ολοκλήρωσε τη Δευτεροβάθμια Εκπαίδευση στο Blankenburg και στο Modern High School. Το 1954 νυμφεύθηκε την Doreen Pamela Ng-See-Quan, με την οποία απέκτησαν 1 κόρη και 1 γιο.
Προτού ξεκινήσει την ενασχόλησή του με τα κοινά εργαζόταν ως τοπογράφος. Τη δεκαετία του 1940 άσκησε το δικηγορικό επάγγελμα στο Λονδίνο. Στη συνέχεια επέστρεψε στη χώρα του, όπου ορίστηκε προσωρινός εισαγγελέας και το 1954 έγινε εισαγγελέας. Το 1960 έφθασε στο ανώτατο εισαγγελικό αξίωμα. Επίσης, υπηρέτησε μεταξύ άλλων στο Ανώτατο Δικαστήριο της χώρας του και το 1963 στο Εφετείο.
Πρόεδρος
Το 1970 ο Τσουνγκ εξελέγη πρώτος πρόεδρος της Γουιάνας από την Εθνοσυνέλευση. Ανέλαβε καθήκοντα στις 17 Μαρτίου 1970. Έπειτα από δέκα χρόνια, με συνταγματική αναθεώρηση η προεδρία απέκτησε ενισχυμένο (εκτελεστικό ρόλο), με συνέπεια να διαδεχτεί τον Τσουνγκ στο αξίωμα ο έως τότε Πρωθυπουργός. Φορμπς Μπέρναμ, στις 6 Οκτωβρίου 1980.
Θάνατος
Ο Τσουνγκ απεβίωσε στις 23 Ιουνίου 2008 στην οικία του. Λίγο πριν τον θάνατό του είχε νοσηλευθεί αρκετές φορές και για τελευταία φορά είχε πάρει εξιτήριο στις 20 Ιουνίου.
Παραπομπές
Τσουνγκ
Β΄ Κατηγορία ποδοσφαίρου ανδρών Αυστρίας
Η Β΄ Κατηγορία ποδοσφαίρου ανδρών Αυστρίας (επίσημη ονομασία 2η Λίγκα, γερμανικά 2. Liga) είναι το δεύτερο υψηλότερο επαγγελματικό επίπεδο στο αυστριακό ποδόσφαιρο.
Η 2η Λίγκα μετά την αναδιάρθρωση του 2018 περιλαμβάνει πλέον 16 ομάδες (πρωτύτερα 10) και διοργανώνεται, όπως και η αυστριακή Μπούντεσλιγκα από την Αυστριακή Ποδοσφαιρική Ομοσπονδία. Η πρωταθλήτρια της κατηγορίας προβιβάζεται στην αυστριακή Μπούντεσλιγκα, ενώ οι τρεις τελευταίες ομάδες υποβιβάζονται στο περιφερειακό πρωτάθλημα (Ρεγκιονάλλιγκα). Η κάθε ομάδα ανήκει σε μία τοπική ποδοσφαιρική ομοσπονδία. Έτσι ανάλογα με την ομοσπονδία κάθε ομάδας που υποβιβάζεται, αγωνίζεται την επόμενη σεζόν στον αντίστοιχο περιφερειακό όμιλο της Ρεγκιονάλλιγκα Αυστρίας.
Η ονομασία της κατηγορίας από το 2014 ως το 2018 ήταν Sky Go Erste Liga, λόγω χορηγίας γνωστής εταιρείας τηλεπικοινωνιών, ενώ από την σεζόν 2018-19 είναι «HPYBet 2. Liga», κατόπιν χορηγίας στοιχηματικής εταιρείας.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Αυστρίας Κατηγορία:Πρωταθλήματα ποδοσφαίρου ανά χώρα
Flash mob
Flash mob (από το αγγλικό flash, που νοείται ως μια εκδήλωση, γρήγορη, απότομη, και mob, το πλήθος) είναι ένας νεολογισμός που επινοήθηκε το 2003 για να υποδηλώσει μια ξαφνική συγκέντρωση ομάδας ανθρώπων σε δημόσιο χώρο, η οποία διαλύεται σε σύντομο χρονικό διάστημα, με κοινό σκοπό την εφαρμογή στην πράξη μια ασυνήθιστης δράσης. Η συγκέντρωση συνήθως οργανώνενται μέσω του διαδικτύου (e-mail, κοινωνικά δίκτυα) ή κινητά τηλέφωνα). Οι κανόνες της δράσης συνήθως περιγράφονται στους συμμετέχοντες λίγα λεπτά πριν πραγματοποιηθεί, αλλά αν είναι απαραίτητο μπορεί να εξαπλωθεί αρκετά νωρίς για να επιτρέψει στους συμμετέχοντες να προετοιμαστούν επαρκώς.
Πηγές
Κατηγορία:Πολιτισμός του διαδικτύου Κατηγορία:Πολιτική και τεχνολογία
2,2-διμεθυλοπεντάνιο
Το 2,2-διμεθυλοπεντάνιο ή νεοεπτάνιο είναι ένα από τα ισομερή θέσης του επτανίου.
Πρισίλα Πρίσλεϋ
Η Πρισίλα Πρίσλεϋ (αγγλ. Priscilla Presley, 24 Μαΐου 1945 - ) είναι Αμερικανίδα ηθοποιός του κινηματογράφου.
Προσωπική ζωή
Γεννήθηκε στις 24 Μαΐου 1945 το γένος Ανν Βάγκνερ (Ann Wagner) στο Μπρούκλιν της Νέας Υόρκης. Πατέρας της ήταν ο Τζέιμς Βάγκνερ, ο οποίος πέθανε σε αεροπορικό δυστύχημα λίγο μετά τη γέννηση της κόρης του. Η μητέρα της ξαναπαντρεύτηκε, τον Ζοζέφ Μπολιέ (Joseph Beaulieu), αξιωματικό της γερμανικής πολεμικής αεροπορίας. Η Πρισίλα στα δεκατέσσερα χρόνια της γνωρίστηκε με τον Έλβις Πρίσλεϊ και τον παντρεύτηκε στο Λας Βέγκας. Απέκτησε μαζί του τη Λίζα Μαρί Πρίσλεϊ.
2,2-διμεθυλοπεντάνιο
Δομή
Το μόριό του αποτελείται από επτά (7) άτομα άνθρακα (τέσσερα (4) πρωτοταγή, δύο (2) δευτεροταγή και ένα (1) τεταρτοταγές ) και δεκαέξι (16) άτομα υδρογόνου.
Πρισίλα Πρίσλεϋ
Εξωτερικοί σύνδεσμοι
Κατηγορία:Αμερικανοί επιχειρηματίες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Έλβις Πρίσλεϊ
2,2-διμεθυλοπεντάνιο
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
1. Δομικά το 2,2-διμεθυλοπεντάνιο αποτελείται από τριτοταγές βουτύλιο ((CH3)3C-) και ένα προπύλιο (-CH2CH2CH3). Επομένως, ο απλούστερος τρόπος παρασκευής καθαρού ισοεπτανίου είναι η αντίδραση ζεύγους τριτοταγούς βουτυλολίθιου με προπυλαλογονίδιο ή αντίστροφα τριτοταγές βουτυλαλογονίδιου με προπυλολίθιο:
ή
Με αναγωγή αλογονούχων ενώσεων
Κατάλληλα για παραγωγή 2,2-διμεθυλοπεντάνιου είναι τα ακόλουθα αλκυλαλογονίδια: 1. Με «υδρογόνο εν τω γεννάσθαι», δηλαδή μέταλλο + οξύ:
2. Με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4) :
3. Με αναγωγή των αντίστοιχων αλκυλιωδιδίων από HI :
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων.Π.χ.: :
ή
5. Με αναγωγή από σιλάνιο, παρουσία τριφθοριούχου βορίου, παράγεται 2,2-διμεθυλοπεντάνιο.Π.χ.: :
Με αναγωγή οξυγονούχων ενώσεων
1. Με αναγωγή 2,2-διμεθυλοπεντανάλης ή 4,4-διμεθυλοπεντανάλης με υδραζίνη (NH2NH2) (αντίδραση Wölf-Kishner) παράγεται 2,2-διμεθυλοπεντάνιο. Π.χ. για την 4,4-διμεθυλοπεντανάλη έχουμε την ακόλουθη στοιχειομετρική εξίσωση:
2. Με αναγωγή 4,4-διμεθυλοπεντανόνης-2 ή 2,2-διμεθυλοπεντανόνης-3 (Αντίδραση Clemmensen) παράγεται 2,2-διμεθυλοπεντάνιο. Π.χ. για την 4,4-διμεθυλοπεντανόνη-2 έχουμε την ακόλουθη στοιχειομετρική εξίσωση::
Με αναγωγή θειούχων ενώσεων
1. Με αναγωγή των κατάλληλων θειολών (μέθοδος Raney) παράγεται 2,2-διμεθυλοπεντάνιο. Για την παραγωγή του 2,2-διμεθυλοπεντάνιου κατάλληλες είναι οι ακόλουθες θειόλες:
Π.χ. για την 4,4-διμεθυλοπεντανοθειόλη-1 έχουμε την ακόλουθη στοιχειομετρική εξίσωση:
2. Με αναγωγή των κατάλληλων θειαιθέρων (μέθοδος Raney) παράγεται 2,2-διμεθυλοπεντάνιο. Για την παραγωγή του 2,2-διμεθυλοπεντάνιου κατάλληλοι είναι π.χ. οι ακόλουθοι θειαιθέρες:
Π.χ. για το 4,4-διμεθυλο-1-(4΄,4΄-διμεθυλοπεντυλοθειο)πεντάνιο χουμε την ακόλουθη στοιχειομετρική εξίσωση
Με καταλυτική υδρογόνωση ακόρεστων αλειφατικών υδρογονανθράκων
Κατάλληλα για την παραγωγή 2,2-διμεθυλοπεντανίου είναι τα αλκένια, αλκίνια, αλκαδιένια ή και περισσότερο ακόρεστοι υδρογονάνθρακες με συνολικά επτά (7) άτομα άνθρακα, από τα οποία τα δύο (2) βρίσκονται σε δύο (2) διακλαδώσεις στο #4 άτομο άνθρακα της πενταμελούς κύριας ανθρακικής αλυσίδας. Ειδικότερα, κατάλληλα είναι τα ακόλουθα αλκένια: Π.χ. για το 4,4-διμεθυλοπεντένιο-1 έχουμε την ακόλουθη στοιχειομετρική εξίσωση:
Παραγωγή με αντιδράσεις αποσύνθεσης με μείωση του μήκους της ανθρακικής αλυσίδας
Π.χ. για το 5,5-διμεθυλεξανικό οξύ έχουμε την ακόλουθη στοιχειομετρική εξίσωση:
Φυσικές ιδιότητες και ισομερή
Είναι αδιάλυτο στο νερό, αλλά διαλυτό σε πολλούς οργανικούς διαλύτες, όπως οι αλκοόλες και ο διαιθυλαιθέρας. Ωστόσο, το 2,2-διμεθυλοπεντάνιο θεωρείται και το ίδιο ως ένας οργανικός διαλύτης. Ο διαχωρισμός των δύο ισομερών είναι δυνατός, αν και αντιοικονομικός, με εξαντλητικές αποστάξεις.
Το 2,2-διμεθυλοπεντάνιο έχει τα ακόλουθα οκτώ (8) [εννέα (9) αν μετρηθούν και τα εναντιομερή] ισομερή:
Τα ισομερή αυτά παρόλο που έχουν ίδιο χημικό τύπο και μοριακό βάρος, έχουν διαφορετικές δομές και διαφορετικές ιδιότητες:
Οξείδωση
1. Όπως όλα τα αλκάνια, το 2,2-διμεθυλοπεντάνιο με περίσσεια οξυγόνου καίγεται προς διοξείδιο του άνθρακα και νερό :
3. Καταλυτική οξείδωση κυρίως προς σχεδόν ισομοριακό μίγμα 2,2-διμεθυλοπεντανόνης-3 και 4,4-διμεθυλοπεντανόνης-2:
Παρεμβολή καρβενίων
Προκύπτει επομένως μίγμα 3,3-διμεθυλεξάνιου (~56,3%), 2,2,3-τριμεθυλοπεντάνιου (~12,5%), 2,2,4-τριμεθυλοπεντάνιου (~12,5%) και 2,2-διμεθυλεξάνιου (~18,8%).
Καταλυτική ισομερείωση
2,2-διμεθυλοπεντάνιο μπορεί να υποστεί καταλυτική ισομερείωση προς όλα τα ισομερή του:
Αποικία
thumb|300px|right|Αποικιοκρατία κατά το 1945. Με τον όρο αποικία αποκαλούμε την νεότερη πόλη που χτίζεται σε έναν τόπο από τους κατοίκους μιας άλλης περιοχής.
Κατά την ευρύτερη χρήση του όρου, αποικία (colony) χαρακτηρίζεται η μόνιμη εγκατάσταση ενός συνόλου ανθρώπων, υπηκόων ενός κράτους, σε μια άλλη χώρα με διοικητική ή συνταγματική σύνδεση (ή και με αμφότερες) μεταξύ της μητρόπολης και της νέας εγκατάστασης. Κατά παράδοση ,επίσης, η σύνδεση αυτή «υποτάσσει» την αποικία στη μητρόπολη.
Αρχαιότητα
Οι αποικίες στην αρχαιότητα ήταν πόλεις-κράτη που ιδρύονταν από μια μητρόπολη. Ο όρος «μητρόπολις» προέρχεται από την αρχαία Ελλάδα στην οποία και λάμβανε την σύγχρονη έννοια του Κράτους, του μητρικού κράτους που διατηρούσε την ανώτατη νομοθετική εξουσία.
Στην αρχαία Ελλάδα, αποικίες ιδρύονταν μερικές φορές από πολιτικούς που είχαν χάσει την πολιτική μάχη και έπρεπε να εγκαταλείψουν την πόλη τους, δηλαδή ακούσια. Πολλές φορές όμως οι αποικίες ήταν αποτέλεσμα του υπερπληθυσμού, αφού ανακούφιζαν τον υπόλοιπο πληθυσμό και αυτές ήταν οι εκούσιες αποικίες. Κατά κύριο λόγο οι τελευταίες δημιουργούνταν προκειμένου να εξασφαλίσουν οι «μητροπόλεις κράτη» φυσικούς πόρους και καλές σχέσεις με ξένα κράτη. Έτσι καλές σχέσεις διατηρούνταν μόνο μεταξύ μητροπόλεων και εκούσιων αποικιών.
Υπήρξαν όμως και περιπτώσεις δημιουργίας αποικιών, λόγω φυγής, μετά από εισβολή εχθρού, σ΄ αυτές τις περιπτώσεις οι νέες εγκαταστάσεις δεν αποτελούσαν αποικίες ούτε οι κάτοικοι αυτών διατηρούσαν στη συνέχεια καλές σχέσεις με τους κατακτητές που τους εξεδίωξαν. Ομοίως δεν θεωρούνταν αποικίες εκείνες που δημιουργούνταν από μετοικεσία λόγω εμφυλίου πολέμου ή διενέξεων.
Οι ιστορικοί διακρίνουν δύο ιστορικές περιόδους ελληνικού αποικισμού, των οποίων όμως είχαν προηγηθεί δύο μυθικοί αποικισμοί μετά το Κατακλυσμό του Δευκαλίωνα. Η μία ήταν αμέσως μετά τον Τρωικό Πόλεμο που ανάγεται στη περίοδο μεταξύ του 12ου και 10ου αιώνα π.Χ.. και η δεύτερη μεταξύ του 8ου και 7ου αιώνα π.Χ.. Οι περισσότερες όμως ελληνικές πόλεις-κράτη άρχισαν να ιδρύουν αποικίες περί το 800 π.Χ.. Συνηθιζόταν μάλιστα για τις εκούσιες αποικίες, πριν από κάθε αποστολή να ζητάει η πόλη-κράτος χρησμό από κάποιο μαντείο.
Διάκριση αποικιών
Οι ιστορικοί ερευνητές διακρίνουν τρεις βασικές μορφές αποικιών κατά την αρχαιότητα: οι εμπορικές, όπως ήταν των Φοινίκων, οι εκπολιτιστικές, όπως ήταν βασικά των Ελλήνων και οι στρατιωτικές ή πολιτικές, όπως ήταν των Ρωμαίων.
Φοινικικές αποικίες
Περί τον 11ο αιώνα π.Χ. οι κάτοικοι των παλαιών φοινικικών πόλεων Βύδου, Αράδου και προπαντός της Σιδώνας ήταν εκείνοι που ανέπτυξαν ναυτιλία κυρίως για εμπορικούς σκοπούς αφενός, και ανεύρεση πρώτων υλών αφετέρου. Σημαντικότερες αποικίες τους ήταν το Κίτιο, το Κούριο, το Μάριο, η Αμαθούντα και η Πάφος τα οποία και κατέστησαν σπουδαία θρησκευτικά κέντρα, καθώς και η Ταμασσός πλησίον αρχαίων μεταλλείων χαλκού. Οι πόλεις (αποικίες) αυτές παρέμειναν φοινικικές περισσότερο από οκτώ αιώνες. Επωφελούμενοι των γεωλογικών αναστατώσεων του Αιγαίου μετά την κατάρρευση της θαλασσοκρατορίας των Αχαιών, επεκτάθηκαν στα νησιά του Αιγαίου, αρχικά ανατολικά της Κρήτης όπου έκτισαν την Ίτανον, προς αναζήτηση κοχυλιών πορφύρας που αποτελούσε την πρώτη ύλη βαφικής των πορφυρών υφασμάτων που παρήγαγαν στη Σιδώνα και την Τύρο.
Έτσι οι Φοίνικες «κάμψαντες την Μαλέαν άκραν» (παραπλέοντας τον Κάβο Μαλέα) έφθασαν στον Τάραντα καθώς και στις ακτές των αφρικανικών Σύρτεων (σημερινή Λιβύη), δημιουργώντας την Καρχηδόνα. Από εκεί επεκτεινόμενοι στη Σικελία μέχρι την Ιβηρική χερσόνησο δημιούργησαν τα Γάδειρα. Παράλληλα ακολουθώντας τα παράλια της Μικράς Ασίας έφθασαν από την Λυδία μέχρι την Κολχίδα δημιουργώντας κι ένα σπουδαίο εμπορικό κέντρο στη Θάσο.
Μακρής (αποσαφήνιση)
Με το επώνυμο Μακρής μπορεί να αναφέρονται:
Αποικία
Φοινικικές αποικίες
Γενικά οι Φοίνικες από το 1100 μέχρι το 800 π.Χ. ήταν οι έμποροι της Μεσογείου, πλην όμως δεν διέχυσαν κανένα πολιτισμό. Οι μεγαλύτερες αποικίες τους η Θήβα στην Ελλάδα, και η Καρχηδόνα, που φέρονται να κτίσθηκαν από Χαναναίους εκπατρισθέντες αριστοκράτες, καταστράφηκαν η πρώτη από τους Έλληνες και η δεύτερη από τους Ρωμαίους.
Καρχηδονιακές αποικίες
Η Καρχηδόνα από αποικία των Φοινίκων εξελίχθηκε στη συνέχεια σε μητρόπολη αποικιών και κέντρο επικυριαρχίας. Για τη διατήρηση των αποικιών της συντηρούσε αρκετά αξιόλογες στρατιωτικές δυνάμεις υπό ικανούς αρχηγούς. Η στρατιωτική όμως αυτή εξάρτηση των αποικιών στέρησε αυτές να εξελιχθούν σε σημαντικές πόλεις οι οποίες άρχισαν να εξαπλώνονται, σε μορφή εμπορικών πρακτορείων, με επιδρομές στη Σικελία, Κορσική, Σαρδηνία, Βαλεαρίδες, στις ισπανικές ακτές, και στις ακτές της Β. Αφρικής καταλαμβάνοντας τις περισσότερες φορές παλαιότερες ελληνικές αποικίες και κάποιες φοινικικές, προκαλώντας σφαγές των κατοίκων και καταστροφές των πόλεων.
Η απληστία της Καρχηδόνας η οποία στηρίζονταν μόνο στο εμπόριο και σε κανένα είδος πολιτισμού επεκτάθηκε και εκτός Μεσογείου, στέλνοντας δύο στόλους υπό τους Άννωνα και Αμίλκωνα που ο μεν πρώτος ακολούθησε τα παράλια της δυτικής Αφρικής ο δε άλλος προς τα βόρεια, στα παράλια της Ευρώπης (σημερινής Πορτογαλίας, Ισπανίας, Γαλλίας). Πληροφορίες γι΄ αυτές τις επιχειρήσεις υπάρχουν ελάχιστες κι αυτές ατελείς από μια μόνο επιγραφή που είχε στήσει ο Άννων σε ιερό του Κρόνου.
Νεότερη εποχή
Στη νεότερη εποχή η έννοια του όρου, από την εποχή των ανακαλύψεων, επεκτάθηκε και σε εδαφικές κατακτήσεις όπου υπό τον νικήτή άποικο παρέμεναν υποταγμένοι και οι εγχώριοι πληθυσμοί. Με αυτή την έννοια έφθασε ο όρος σήμερα. Στη σύγχρονη εποχή με τον Β΄ Παγκόσμιο Πόλεμο η έννοια αποικία σημαίνει μια εδαφική περιοχή υποτελή, κατά διάφορους τρόπους (-πολιτικούς, πολιτιστικούς ή οικονομικούς-), σε κάποια άλλη περισσότερο ανεπτυγμένη Χώρα. Έτσι η ανώτατη νομοθετική εξουσία αλλά και μέγα μέρος της διακυβέρνησης παρέμεινε στη Χώρα που είχε επιβάλλει τον έλεγχό της και που συνήθως ήταν διαφορετική στην εθνική της συγκρότηση από την αποικία.
Αποικιακές Δυνάμεις
Στην αρχαιότητα ως αποικιακές δυνάμεις θεωρούνται ναυτικοί λαοί και όχι τόσο πόλεις κράτη, αν και υπήρξαν κάποια κυρίαρχα στη κλασική εποχή. Αυτοί ήταν οι Φοίνικες, οι Έλληνες, οι Καρχηδόνιοι, όταν η Καρχηδόνα κατέστη μητρόπολη, και οι Ρωμαίοι.
Στη νεότερη εποχή αποικιακές δυνάμεις εξελίχθηκαν αρχικά η Πορτογαλία (1557) με τη κατοχή εδαφών της Κίνας, η Ισπανία, η Ολλανδία από το 1667, και στη συνέχεια οι λεγόμενες Μεγάλες Δυνάμεις, σπουδαιότερη των οποίων ήταν η Αγγλία, της οποίας η αποικιακή πολιτική της άρχισε από το 1593, όταν εγκαταστάθηκε οριστικά στη Νέα Γη.
Ακολούθησε η Γαλλία, της οποίας ομοία πολιτική άρχισε με την κατοχή του Αλγερίου, η Γερμανία, από το 1884, η Ιταλία η οποία, μετά το τέλος του Α΄ Παγκοσμίου Πολέμου, αναπτύχθηκε στην Αφρική και το Βέλγιο.
Εκτός όμως των ευρωπαϊκών αποικιακών δυνάμεων παρόμοιες εξελίχθηκαν οι ΗΠΑ, που άρχισε με την κατοχή της Χαβάης, και η Ιαπωνία με την κατοχή της Φορμόζας.
Διεθνές δίκαιο
Το αποικιακό ζήτημα άρχισε να γίνεται αντικείμενο μελέτης του Διεθνούς Δικαίου από την εποχή των ανακαλύψεων. Όταν τότε το Δημόσιο Δίκαιο της «μητρόπολης» επεκτείνονταν στην αποικία όπου και αποτελούσε προέκταση της εδαφικής κυριότητας της μητρόπολης χώρας. Τις νεότερες αυτές αποικίες προσπάθησαν διεθνολόγοι να τις κατατάξουν σε τέσσερις κατηγορίες: α) τις κατακτητικές (π.χ. Αμερικής), β) τις εμπορικές (π.χ. Χονγκ Κονγκ), γ) τις αγροτικές (π.χ. Αυστραλία, Καναδάς) και δ) τις λεγόμενες εμφυτευτικές ή ποινικές ως τόποι εξορίας ή ναυτικοί σταθμοί π.χ. Νέα Καληδονία, Άντεν, Μάλτα, Γιβραλτάρ κ.λπ.. Η διάκριση όμως αυτή στερούμενη μάλλον επιστημονικής ανάγκης κρίθηκε άσκοπη.
Έτσι κατά τον 15ο αιώνα παρατηρείται η επέμβαση του Πάπα στον διαχωρισμό των αποικιών. Πρώτος που αναμίχθηκε ήταν ο Πάπας Ευγένιος Δ΄ μετά τον οποίο και ακολούθησε η λεγόμενη Αλεξανδρινή γραμμή πάνω από τον Ωκεανό, που αποσόβησε Ισπανο-πορτογαλικό πόλεμο.
Από την ειρήνη της συνθήκης της Ουτρέχτης το 1713 αρχίζει ουσιαστικά και η περίοδος της ρύθμισης των αποικιακών ζητημάτων με συνομολόγηση συνθηκών. Παρά ταύτα όλοι οι πόλεμοι που ακολούθησαν, εκτός τους απελευθερωτικούς στην Ευρώπη, είχαν κύρια αιτία (κτήση ή απώλεια) τις αποικίες, π.χ. Ισπανοαμερικανικός πόλεμος, ο πόλεμος των Μπόερς, ο πόλεμος της Τριπολίτιδας, μέχρι και ο Α΄ Παγκόσμιος Πόλεμος του οποίου υπήρξαν τα βαθύτερα αίτια.
Σημειώσεις
Σημειώνεται ότι όταν ομάδες πολιτών μιας χώρας εγκαθίστανται σε άλλη χώρα, στην οποία όμως δεν αναμιγνύονται με το πολιτικό καθεστώς, τότε η εγκατάσταση αυτή λέγεται παροικία. Όταν αυτή η εγκατάσταση γίνεται μόνο για εμπορικούς σκοπούς στην αρχαιότητα ονομάζονταν «εμπόριο» ή «εμπορειό».
Μετά από τα παραπάνω σήμερα η έννοια «αποικία» κατέληξε να σημαίνει μια υποανάπτυκτη χώρα, που ελέγχεται σε βαθμό που ποικίλλει, από ένα άλλο κράτος.
Δείτε επίσης
Κατηγορία:Διεθνές Δίκαιο Κατηγορία:Αποικιοκρατία
Αγωνία και έκστασις
Υπόθεση
Στη Ρώμη του 15ου αιώνα μ.Χ., ο Πάπας Ιούλιος ο Β΄ προσλαμβάνει το γλύπτη Μιχαήλ Άγγελο Μπουοναρότι για να κατασκευάσει τα αγάλματα που θα στολίσουν το μαυσωλείο του. Βλέποντας όμως ότι ο Μιχαήλ Άγγελος καθυστερεί και φοβούμενος ότι θα πεθάνει χωρίς να έχει αφήσει πίσω του έργο ώστε να τον θυμούνται οι επόμενες γενιές, ο Ιούλιος ο Β' αναθέτει στο Μιχαήλ Άγγελο, ο οποίος θεωρεί τον εαυτό του γλύπτη και όχι ζωγράφο, τη δημιουργία των τοιχογραφιών της οροφής της Καπέλα Σιξτίνα, παρεκκλησίου του Αποστολικού Μεγάρου, της επίσημης κατοικίας του Πάπα. Ο Μιχαήλ Άγγελος αναγκάζεται στην ουσία να αναλάβει ένα έργο το οποίο δε θέλει να διεκπεραιώσει και για το οποίο δεν έχει καμιά έμπνευση. Αποφασισμένος να μην υπακούσει τις διαταγές του Πάπα ο Μιχαήλ Άγγελος το σκάει και κρύβεται στην πόλη της Τοσκάνης Μάσα Καράρα, όπου δουλεύοντας στα λατομεία λαμβάνει την έμπνευση που ζητούσε τόσον καιρό. Επιστρέφει στη Ρώμη όπου κλείνει συμφωνία με τον Πάπα΄όσον αφορά την αμοιβή του και ξεκινάει με ζήλο το διάκοσμο του θόλου της Καπέλα Σιξτίνα. Όντας πάντα υπό την επίβλεψη του ακούραστου Πάπα Ιουλίου του Β΄, με τον οποίο βρίσκεται πάντα σε αντιπαράθεση, ο Μιχαήλ Άγγελος εργάζεται σκληρά στην Καπέλα Σιξτίνα και έρχεται πιο κοντά με το θείο, αλλά και με τον ίδιο του τον εαυτό.
Πληροφορίες παραγωγής
Βασισμένη στο ομώνυμο βιογραφικό μυθιστόρημα του Έρβιν Στόουν, η ταινία επικεντρώνεται στη διαμάχη μεταξύ του Μιχαήλ Άγγελου και του Πάπα Ιουλίου του Β'. Μεγάλο μέρος της ταινίας γυρίστηκε στην Τσινετσιτά δεδομένου του γεγονότος ότι δε δόθηκε άδεια στο κινηματογραφικό συνεργείο του σκηνοθέτη Κάρολ Ριντ να πάρει λήψεις από την Καπέλα Σιξτίνα. Ένα πιστό αντίγραφο της Καπέλα Σιξτίνα δημιουργήθηκε στα στούντιο της Τσινετσιτά από τον Ιρλανδό ζωγράφο, ιταλικής καταγωγής, Νικολό Ντ'Άρντια Καρατσόλο. Ο ρόλος του Μιχαήλ Άγγελου είχε ανατεθεί στον Μπαρτ Λάνκαστερ το 1961, αλλά η παραγωγή μετατοπίστηκε τρία χρόνια αργότερα και ο Λάνκαστερ δεν ήταν διαθέσιμος. Τη θέση του πήρε ο Τσάρλτον Χέστον, ο οποίος έφερε ομοιότητες στην εμφάνιση τόσο με τον Μιχαήλ Άγγελο, όσο και με το άγαλμα του Μωυσή που κοσμεί το μαυσωλείο του Πάπα Ιουλίου του Β' στη Ρώμη που δημιούργησε ο Μιχαήλ Άγγελος και ο Χέστον φόρεσε προσθετική μύτη για να μοιάσει περισσότερο στον καλλιτέχνη. Για το ρόλο του Πάπα Ιουλίου Β΄ οι παραγωγοί της ταινίας προσέγγισαν αρχικά το Λόρενς Ολίβιε που δεν ήταν διαθέσιμος εκείνη την περίοδο και τη θέση του πήρε ο Άγγλος ηθοποιός και βραβευμένος με όσκαρ την προηγούμενη χρονιά για την ταινία Ωραία μου Κυρία (My Fair Lady, 1964), Ρεξ Χάρισον. Ο Χάρισον και ο Χέστον δεν τα πήγαιναν καλά καθ'όλη τη διάρκεια των γυρισμάτων. Η παραγωγή της ταινίας κόστισε 8 εκατομμύρια δολάρια και η ταινία που έκανε εισπράξεις μόλις 7 εκατομμυρίων δολαρίων θεωρήθηκε αποτυχημένη. Έλαβε παρόλα αυτά πέντε υποψηφιότητες για όσκαρ χωρίς να κερδίσει κάποιο.
Βραβεία
Βραβεία Ακαδημίας Κινηματογράφου (Όσκαρ) Υποψηφιότητα :
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1965 Κατηγορία:Ταινίες παραγωγής 20th Century Fox Κατηγορία:Αγγλόφωνες ταινίες Κατηγορία:Ταινίες με μουσική σύνθεση Άλεξ Νορθ Κατηγορία:Αμερικανικές βιογραφικές ταινίες Κατηγορία:Αμερικανικές ιστορικές ταινίες Κατηγορία:Ταινίες βασισμένες σε βιογραφίες Κατηγορία:Ταινίες σε σκηνοθεσία Κάρολ Ριντ
Θεωρία συνόλων
Στα μαθηματικά, θεωρία συνόλων ή συνολοθεωρία είναι η θεωρία που μελετάει τα σύνολα και είναι κλάδος της Μαθηματικής Λογικής. Σε αντίθεση με τις υπόλοιπες μαθηματικές θεωρίες που εξετάζουν δομές, δηλαδή σύνολα εφοδιασμένα με συναρτήσεις και σχέσεις (π.χ. ομάδες, τοπολογικοί χώροι) η θεωρία συνόλων μελετά τα ίδια τα σύνολα και τις μεταξύ τους σχέσεις. Άτυπα μπορούμε να πούμε ότι οποιοδήποτε συλλογή αντικείμενων του φυσικού κόσμου ή της νόησης είναι ένα σύνολο. Η θεωρία συνόλων χρησιμοποιεί σαν θεμελιώδη πρωταρχική σχέση την σχέση του "ανήκειν" (ή "είναι μέλος"), συμβολίζεται με є. Αν και ένα σύνολο μπορεί να περιέχει οποιοδήποτε τύπο αντικειμένου, η θεωρία συνόλων ασχολείται συνήθως με σύνολα που τα αντικείμενά τους σχετίζονται με τα μαθηματικά.